ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
10 ก.ค. 2558

สรุปภาวะตลาดภาคเช้า : SET เปิดกระโดดแต่ไปต่อไม่ไหว – SET เปิดกระโดดขึ้นทดสอบแนวต้านบริเวณ 1486 จุดในทันที รวมถึงรอความชัดเจนเรื่องการเจรจาระหว่างกรีซและกลุ่มเจ้าหนี้ ในช่วงสุดสัปดาห์นี้ ทำให้ SET ไปต่อไม่ไหว ลดช่วงบวกลงมาปิดตลาดภาคเช้าที่ระดับ 1478.74 จุด +6.17 จุด ด้วยมูลค่าซื้อขาย 1.7 หมื่นลบ. กลุ่มหลักแบงก์หนุนตลาดปิดบวก +1.4% ขณะที่ ICT มีแรงขายทำกำไรเล็กน้อยปิดลบ -0.7% ส่วนพลังงานทรงตัว ด้านตลาดภูมิภาคฮ่องกงและจีนฟื้นตัวต่อ นอกนั้นแกว่งแคบ
กลยุทธ์ที่แนะนำ :ช่วงบ่าย: คาดทรงตัวถึงลดช่วงบวกลง รอความชัดเจนปัญหาหนี้กรีซสุดสัปดาห์นี้ อย่างไรก็ตามมองเป็นการลงสลับเพื่อปรับขึ้นต่อ โดยมีแนวรับระยะสั้นที่ 1472-1477 จุด และเราคาดผลการหารือระหว่างกรีซและกลุ่มเจ้าหนี้ มองผลเป็นกลางถึงบวกต่อตลาดมากกว่า หลังท่าทีกรีซเริ่มผ่อนปรน ดังนั้น กลยุทธ์ การอ่อนตัว ยังมองเป็นโอกาสซื้อสะสม ส่วนการเก็งกำไรยังทำได้